Publication: Magyar Közlöny
Issue: MK-2005-81 (Year: 2005, Number: 81)
Era: 2004-2010
Section: IX. számú melléklet a 2005. évi LII. törvényhez
Paragraph Index: 568

(2) A kifizetõ a minimumszabályok alapján megállapítja a haszonhúzó személyazonosságát; a minimumszabályok aszerint, hogy mikor jött létre az ügyleti kapcsolat a kifizetõ és a kamat kedvezményezettje között, a következõképpen alakulnak: (a) a 2004. január 1-je elõtt létrejött szerzõdéses jogviszonyokra vonatkozóan a kifizetõ a haszonhúzó személyazonosságát, amely annak nevébõl és lakcímébõl áll – a Magyar Köztársaság esetén különösen a kifizetõ honossága szerinti országban hatályban lévõ rendelkezések, valamint a pénzügyi rendszerek pénzmosás céljára való felhasználásának megelõzésérõl szóló, 1991. június 10-i 91/308/EGK tanácsi irányelv, Montserrat esetén pedig az azzal egyenértékû jogszabályok alapján –, a rendelkezésére álló információ felhasználásával állapítja meg; (b) a 2004. január 1-jén vagy azután létrejött szerzõdéses jogviszonyok alapján – vagy ezen idõpontot követõen szerzõdéses jogviszonyok hiányában – végrehajtott ügyletekre vonatkozóan a kifizetõ megállapítja a haszonhúzó személyazonosságát, amely annak nevébõl és lakcímébõl, valamint – amennyiben ilyen van – az adóügyi illetõsége szerinti tagállam által kiadott adóazonosító számából áll. Ezen adatokat a haszonhúzó által bemutatott útlevél vagy hivatalos személyazonosító igazolvány alapján kell megállapítani. Amennyiben a lakcím ezen útlevélben vagy ezen hivatalos személyazonosító igazolványban nincs feltüntetve, azt a haszonhúzó által bemutatott bármilyen más, a személyazonosságot igazoló okmány alapján kell megállapítani. Amennyiben az adóazonosító szám nem szerepel a haszonhúzó által bemutatott útlevélben, hivatalos személyazonosító igazolványban vagy személyazonosságot igazoló bármilyen más okmányban – beleértve lehetõség szerint az adóügyi illetõségre vonatkozó igazolást –, a személyazonossági adatokat a haszonhúzó útlevele vagy hivatalos személyazonosító igazolványa alapján ki kell egészíteni annak születési idejével és helyével.

Source: https://magyarkozlony.hu/hivatalos-lapok/cebbccb780c71d0fb2979dbb3cdd38c52ff73a0c/dokumentumok/c60a90e067ab76dbd1ca456adceff18feeece29f/letoltes